I. Poncius de Cabrespina dedit Deo et beato Petro I mansum a la Villa de Mont, quem Guille[l]mus Aviz calumpniabatur; quam calumpniam et omnes alias malas querelas quas habebat in ecclesia et in terra de Graciaco dimisit, et posuit librum super altare. Propter hoc habuit L solidos Poges; inde sunt testes Iterius et Jarento, frater ejus, et Anfossus de Vertamisia, et Jeraldus de Mercor, Bruno de Lapti. II. Item Artaldus de Mont dedit in vadimonium la comanda de la Cocha pro VIIII solidis Viennensibus Guigoni de Graciaco. Idem sunt fideijussores et testes: Aumarus et Ugo de Paira. III. Item Girinus Cocetus dimisit et postposuit omnem questionem de calumpniam quam faciebat in domo et in terra de Graciaco, et juravit hoc super altare, quod non amplius faceret; et si monachi aliquid forisfacerent ei, quod nollet sibi placitari in illa terra quam prius calumpniabatur, nullam injuriam faceret. Propter hoc habuit X solidos Viennenses, et II solidos pro porco, et si Girinus forisfaceret illis quod valeret XII denarios Poges, infra XIIII dies eis redderet. Testes et laudatores sunt idem: Aquinus de Mirol, Guillelmus Berno, Bocardus et frater ejus Jeraldus de Celsac. IV. Guillelmus de Chaçac dedit Deo et Sancto Petro decimam de laboratu suo in villa de Mont, de olchis, de pratlalibus et ortis. Similiter mater et soror donaverunt. Hoc juravit ipse Guillelmus super altare, et uxor sua et filius laudaverunt. Unde sunt fideijussores et testes: Petrus Rechatins et Guido Rufus. Propter hoc habuit ipse Guillelmus V solidos Viennenses. Hoc fuit factum in platea ante ecclesiam Sancti Petri. V. Renco de Jarisio dedit pro anima sua domum et ortum, census XII denariorum, et quarta avene, et gallina. Hoc laudaverunt uxor ejus et fratres, Arbertus presbiter et Arnaldus Cardo, et alii milites de Vertamisia, qui interfuerunt sepulture et obsequio ejus. VI. Guillelmus de Sancto Disder dimisit injuriam quam faciebat in uno manso a Malas Curtz Deo et ecclesie Graciaco, et osculatus est dominum Guigonem monachum, fratrem Icterii. Propter hoc hanc rem habuit ipse Guillelmus XXV solidos Viennenses. Inde sunt testes: Ademarus prior, avunculus ejus, et Paganus Berno, Faidinus, Petrus Grimar. VII. Medietatem duorum brachiorum dedit Icterius de Capraspina, pro anima sua, quam Guigo prior XXV solidos redemit de Anfosio. VIII. Item Isarnus de Vertamisia dedit unam dimidiam chabannariam, pro anima sua, que est Albret supra Apiliacum. IX. Auneilt de Celsiaco dedit Sancto Petro quemdam mansum juxta Vercherias, cum laude filii sui Geraldi uxorisque sue ac filiorum ejus. Ideoque habuit a Guigone, priore de Grazaco, quamdam mulam decemque solidos Viennenses. X. Item Gisla et filius ejus Guillelmus Armandus dedit Sancto Petro quandam chabannariam que est apud Verselliacum; et ideo Guigo prior fecit Gisle quoddam annuale, deditque Stephano Runnino septem solidos et dimidium. XI. Item Petrus de Verselliaco dedit Sancto Petro quendam mansum dimidium, qui est in eadem villa, cum laude uxoris sue ac filiorum suorum. XII. Item Poncius de Capraspina dedit Sancto Petro quendam mansum, qui est apud villam de Munt, quem Guigo prior de Bertrando Armando XX et IIIIor solidos redemit. XIII. Item Girinus de Capraspinea dedit in vadimonio Sancto Petro quendam dimidium mansum, propter XXti solidos Podienses, qui est apud Genestet. XIV. Item Ugo de Prato dedit unum dimidium mansum Sancto Petro, qui est apud Genestet, quem Guigo prior a filiis Guidonis Arnaldi quindecim solidos redemit. XV. Item Poncius de Capraspinea dedit Sancto Petro, pro anima matris sue, unam cabanariam que est Allabte, quam Guigo prior a Guigone Puileto Xcem solidos Podienses redemit. XVI. Item Guigo prior habet in vadimonio pretium dimidie cabanarie propter VI solidos, quod est in valle Rinconis, de uxore Umberti de Rocellas. XVII. Item Guigo prior adeptus est quandam chabannariam que est ad Averot, de matre Icterii [de] Averot, cum laude filii sui clerici, ipsiusque Icterii; ideoque clericus habuit.....